b'\n_START_ARTICLE_\nSean Doolittle\n_START_SECTION_\nZgodnja leta\n_START_PARAGRAPH_\nDoolittle je odrasel v mestu Tabernacle, New Jersey. Tam je igral v programu Babe Ruth Baseball in bil odli\xc4\x8den v vlogi metalca.\n_START_SECTION_\nSrednje\xc5\xa1olska kariera\n_START_PARAGRAPH_\nObiskoval je Shawnee High School v Medfordu. Na \xc5\xa1oli se je izkazal za odli\xc4\x8dnega metalca in je celo podrl rekord zvezne dr\xc5\xbeave v izlo\xc4\x8ditvah z udarci v eni tekmi. Prav tako je bil odli\xc4\x8den s kijem in je s svojimi predstavami srednjo \xc5\xa1olo popeljal do naslova najbolj\xc5\xa1e ekipe v zvezni dr\xc5\xbeavi.\n_START_SECTION_\nUniverzitetna kariera\n_START_PARAGRAPH_\nIgral je za Univerzo v Virginii, in sicer na polo\xc5\xbeajih metalca in igralca prve baze. Do nedavnega je dr\xc5\xbeal rekord \xc5\xa1ole v zmagah posameznega metalca (22), ki pa ga je presegel Danny Hultzen. V letih 2005 in 2006 je bil imenovan kot \xc4\x8dlan dr\xc5\xbeavne reprezentance ZDA v univerzitetnem baseballu. _NEWLINE_V tem obdobju sta bila njegova soigralca tudi Ryan Zimmerman in Michael Schwimer.\n_START_SECTION_\nPoklicna kariera\n_START_PARAGRAPH_\nDoolittle je bil izbran z 41. izborom na naboru lige MLB leta 2007 kot igralec prve baze in zunanjega polja. V poklicnem baseballu je prvi\xc4\x8d nastopil 18. junija 2007 in je bil na eni to\xc4\x8dki eden najobetavnej\xc5\xa1ih mladih igralcev ekipe. Njegov brat Ryan je prav tako \xc4\x8dlan organizacije Oakland Athletics, in sicer ene od njihovih podru\xc5\xbenic na ni\xc5\xbejih stopnjah. Navkljub po\xc5\xa1kodbam vseskozi sezono 2008-09 je bil na seznamu Baseball America Doolittle na 10. mestu v klubu._NEWLINE_Zaradi po\xc5\xa1kodb (imel je 2 operaciji kolena) je izpustil tudi celotno sezono 2009-10. Po koncu sezone je bil zavarovan s strani organizacije pred izborom na naboru Rule 5 s postavitvijo na njihov seznam 40 mo\xc5\xbe. Za tem, ko je zaradi po\xc5\xa1kodb izpustil ve\xc4\x8d kot 2 leti, se je vrnil k metanju  in je debitiral v pou\xc4\x8devalni ligi v Arizoni v letu 2011._NEWLINE_Po le 26 menjavah v poklicnem baseballu, od katerih je 25 pre\xc5\xbeivel na razli\xc4\x8dnih podru\xc5\xbenicah organizacije v letu 2012, je bil vpoklican v ligo MLB na dan 4. junija 2012.'